પ્રદેશ પ્રભારી અશોક ગહેલોતે પણ આજે સવારે મીડિયા સાથેની વાતચીતમાં શંકરસિંહ વાઘેલા કોંગ્રેસમાં જ છે તેવું ભારપૂર્વક જણાવ્યું હતું. શંકરસિંહ વાઘેલા અંગે તેમણે વધુમાં જણાવ્યું હતું કે બાપુ કોંગ્રેસથી નારાજ નથી. આગામી દિવસોમાં બાપુ કોંગ્રેસની સાથે જ છે. કોંગ્રેસના તમામ નેતાઓ સાથે હું ચૂંટણીલક્ષી બેઠક કરવાનો છું બાપુ સાથે પણ હું બેઠક કરીશ. પાટીદાર યુવાનનાં મોત પર તેમણે પ્રતિક્રિયા આપતાં જણાવ્યું હતું કે, કોઇ પણ મોત થાય તો તે દુઃખદ જ છે અને સરકારની લાપરવાહીથી થાય તે વધુ દુઃખદ છે. અત્યારે જે હાલત પેદા થઇ છે તે વધુ બગડે નહીં તે જોવાની જ સરકારની જવાબદારી છે.